Συντεταγμένες: 18°31′13″N 73°51′24″E﻿ / ﻿18.52028°N 73.85667°E﻿ / 18.52028; 73.85667

Η Πούνε από το παλάτι Αγκάχ Χαν
Η **Πούνε** (μαράτι, χίντι: पुणे, αγγλικά: *Pune*), παλαιότερα **Πούνα** (μαράτι, χίντι: पूना, αγγλικά: Poona), είναι η 8η μεγαλύτερη πόλη της Ινδίας και δεύτερη μεγαλύτερη στην πολιτεία Μαχαράστρα μετά το Μουμπάι (πρώην Βομβάη). Η Πούνε σύμφωνα με την απογραφή του 2011 έχει 3.115.431 κατοίκους, ενώ η μητροπολιτική της περιοχή έχει 5.049.968 κατοίκους. Είναι κτισμένη σε υψόμετρο 560 μέτρων στο οροπέδιο Ντέκκαν, στην δεξιά όχθη του ποταμού Μούθα.

Ιστορία
-------

Η πόλη βρίσκεται στη σημερινή θέση της από το 847 μ.Χ. Η πόλη αναπτύχθηκε κατά τον 17ο αιώνα, παρά τις επιδρομές από την δυναστεία Αντίλ Σάχι. Το 1640 ολοκληρώθηκε το παλάτι Λαλ Μαχάλ. Ο Σιβάτζι, ο οποίος είχε κατασκευάσει και το Λαλ Μαχάλ, ίδρυσε το 1674 την Αυτοκρατορία των Μαράτα, η οποία κατάφερε να νικήσει έπειτα από μακροχρόνιο πόλεμο την Αυτοκρατορία των Μουγκάλ. Η Πούνε έφτασε στην μέγιστη ακμή της όταν την εξουσία είχαν οι Πέσβα (πρωθυπουργοί των Μαράτα), των οποίων η έδρα, το παλάτι Σανίβαν Βάντα, βρισκόταν στην Πούνε, και παρέμεινε έτσι μέχρι την πτώση των Μαράτα και την κατάκτηση της Ινδίας από τους Βρετανούς το 1818. Το 1856, η Πούνε ενώθηκε σιδηροδρομικώς με τη Βομβάη. Στις 22 Ιουνίου 1897, στο αδαμάντινο ιωβηλαίο της βασίλισσας Βικτώρια, δύο Βρετανοί αξιωματούχοι δολοφονήθηκαν στην Πούνε. Θεωρούνται οι πρώτες δολοφονίες στον αγώνα της Ινδίας για ανεξαρτησία, η οποία τελικά ήρθε το 1947.

Σύγχρονη πόλη
-------------

Η Πούνε θεωρείται το πολιτιστικό κέντρο της Μαχαράστρα. Η κυρίαρχη θρησκεία σήμερα στην Πούνε είναι ο Ινδουισμός. Η βιομηχανία στην Πούνε άρχισε να αναπτύσσεται μετά την δεκαετία του 1960. Σήμερα η πόλη είναι κατασκευαστικό κέντρο και κέντρο τεχνολογίας πληροφόρησης. Στην πόλη έχουν εργοστάσια οι General Motors, Volkswagen και Fiat, με αποτέλεσμα η *Independent* να αποκαλέσει την Πούνε «Πόλη των Αυτοκινήτων». Διαθέτει επίσης μεγάλο αριθμό πανεπιστημίων και κολλεγίων. Από αυτά ξεχωρίζει το πανεπιστήμιο της Πούνε, το οποίο ιδρύθηκε το 1948.

Παραπομπές
----------

1. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 4769. Ανακτήθηκε στις 6  Αυγούστου 2018.
2. ↑  www.demographia.com/db-worldua.pdf.
3. ↑  «Urban Agglomerations/Cities having population 1 lakh and above» (PDF). *Census of India 2011*. The Registrar General & Census Commissioner, India. Ανακτήθηκε στις 29 Δεκεμβρίου 2012.
4. ↑  Nalawade, S.B. «Geography of Pune Urban Area». Ranwa. Αρχειοθετήθηκε από το πρωτότυπο στις 22 Δεκεμβρίου 2007. Ανακτήθηκε στις 4 Απριλίου 2008.
5. 1 2  «Some Important Years in the History of Pune». Ανακτήθηκε στις 4 Απριλίου 2008.  Pune's Timeline
6. ↑  «Shaniwarwada was centre of Indian politics: Ninad Bedekar». *Daily News and Analysis*. 29 Νοεμβρίου 2011. Ανακτήθηκε στις 19 Απριλίου 2012.
7. ↑  Pune maharashtratourism.gov.in
8. ↑  «Pune Religions». Αρχειοθετήθηκε από το πρωτότυπο στις 15 Οκτωβρίου 2011. Ανακτήθηκε στις 14 Νοεμβρίου 2010.
9. ↑  «The boom is over in Detroit. But now India has its own motor city». *The Independent* (London). 20 April 2008.. Ανακτήθηκε στις 22 April 2008.
10. ↑  Kaul, Sanat (May 2006) (PDF). *Higher Education in India: Seizing the Opportunity (working paper)*. Indian Council for Research on International Economic Relations, New Delhi, India.. Ανακτήθηκε στις 4 April 2008.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Πούνε** |

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4046772-7
* BNF: cb119643466 (data)
* NKC: ge854739

 |

 |